ΓΡΑΠΤΗ ΕΡΩΤΗΣΗ P-0266/02

υποβολή: Sir Robert Atkins (PPE-DE) προς την Επιτροπή

(1 Φεβρουαρίου 2002)

Θέμα: Προετοιμασία ενόψει της συνεδρίασης του Ευρωπαϊκού Συμβουλίου στη Βαρκελώνη

Το Ευρωπαϊκό Συμβούλιο της Λισαβόνας το 2000 κάλεσε τα κράτη μέλη, από κοινού με την Επιτροπή, να εργασθούν ώστε να τονώσουν τον ανταγωνισμό στον τομέα των τοπικών δικτύων πρόσβασης πριν

από το τέλος του 2000 και να εισαγάγουν χωριστή χρέωση για τον τοπικό βρόχο, με σκοπό να συμβάλουν στην ουσιαστική μείωση των δαπανών χρήσης του Διαδικτύου. Πόσο μειώθηκαν οι δαπάνες χρήσης του Διαδικτύου στην Ευρωπαϊκή Ένωση από τη σύνοδο κορυφής της Λισαβόνας·

Απάντηση του κου Liikanen εξ ονόματος της Επιτροπής

(6 Μαρτίου 2002)

Ένας κατάλογος με τις τιμές πρόσβασης στο Ίντερνετ που ίσχυαν στα κράτη μέλη τον Μάρτιο του 2000, κατά την εποχή του Ευρωπαϊκού Συμβουλίου της Λισαβόνας (23 και 24 Μαρτίου 2000), καθώς και τον Αύγουστο του 2001, τα οποία είναι τα πλέον πρόσφατα δεδομένα που αυτή τη στιγμή διαθέτουμε, έχει αποσταλεί στο Αξιότιμο Μέλος του Κοινοβουλίου και στη Γραμματεία του Ευρωπαϊκού Κοινοβουλίου. Τα εν λόγω δεδομένα καταδεικνύουν ότι οι τιμές σε όλη την Κοινότητα έπεσαν από 19 % έως 37 %, ανάλογα με το πόσο εντατικά χρησιμοποιείται το Ίντερνετ. Συνήθως θεωρείται ότι μεταξύ των τεσσάρων συνόλων δεδομένων, οι πλέον ενδεικτικοί αριθμοί είναι αυτοί που αφορούν τη χρήση με σύνδεση 20 ωρών σε κανονικές ώρες και αυτοί που αφορούν τη χρήση με σύνδεση 40 ωρών σε ώρες αιχμής, όπου οι πρώτοι αριθμοί αντιπροσωπεύουν ένα τυπικό νοικοκυριό και οι δεύτεροι έναν τυπικό επιχειρηματικό χρήστη.

Το Αξιότιμο Μέλος του Κοινοβουλίου πρέπει μολαταύτα να γνωρίζει ότι λόγω της πληθώρας συστημάτων τιμολόγησης πουπάρχουν, τόσο για τις κλήσεις πρόσβασης όσο και για τις συνδρομές στους παρόχουςπηρεσιών Ίντερνετ (Internet service providers — ISPs), δεν είναι εφικτή μια διεξοδική ανάλυση των τιμών πρόσβασης στο Ίντερνετ. Τα δεδομένα του προαναφερθέντος καταλόγου αναφέρονται στις χαμηλότερες τιμές που εφαρμόζονται από τον μεγαλύτερο φορέα εκμετάλλευσης τηλεπικοινωνιών για κάθε τύπο επιλεγείσας χρήσης, σύμφωνα με τη μεθοδολογία του Οργανισμού Οικονομικής Συνεργασίας και Ανάπτυξης (ΟΟΣΑ). Οι τιμές που εφαρμόζονται από εναλλακτικούς φορείς εκμετάλλευσης τηλεπικοινωνιών και από παρόχουςπηρεσιών Ίντερνετ μπορεί να διαφέρουν από εκείνες που αναγράφονται στον κατάλογο και, ειδικότερα, μπορεί να είναι χαμηλότερες.

Πρέπει επίσης να ληφθείπόψη ότι ο κανονισμός (ΕΚ) αριθ. 2887/2000 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την αδεσμοποίητη πρόσβαση στον τοπικό βρόχο(1) τέθηκε σε ισχύ μόνο στις αρχές του 2001. Εάν ληφθείπόψη ο χρόνος που χρειάστηκαν οι ανταγωνιστές για να κάνουν επενδύσεις σε εξοπλισμό και να εγκαταστήσουν τηνποδομή τους, ο κυριότερος αντίκτυπος της χωριστής χρέωσης τιμών για τον τοπικό βρόχο δεν θα γίνει ορατός άμεσα. Η Επιτροπή τόνισε επίσης στην έβδομη έκθεσή της για τηνλοποίηση της σχετικής νομοθεσίας(2) ότι η χρήση αδεσμοποίητων τοπικών βρόχων ήταν έως αυτή τη στιγμή απογοητευτική στο σύνολο της Κοινότητας. Εν προκειμένω πρέπει να σημειωθεί ότι άλλα ρυθμιστικά μέτρα ή άλλα μέτρα της αγοράς, όπως η εισαγωγή προσφορών κατ'αποκοπήν διασύνδεσης, ενδέχεται να έχουν επιπτώσεις στις τιμές πρόσβασης. Η Επιτροπή παρακολουθεί με μεγάλη προσοχή τις εν λόγω εξελίξεις, ειδικότερα λόγω της πρόθεσής της να προωθήσει τις ευρυζωνικέςπηρεσίες.

(1) ΕΕ L 336 της 30.12.2000.

(2) COM(2001)706 τελικό.